cyanic-selkie/wikianc huggingface dataset:
Nextjet
NextJet var et svensk flyselskap med hovedkontor i Stockholm. Base for flygningene var Stockholm-Arlanda flyplass og Åre-Östersund flyplass. Selskapet brukte turboprop-fly av typen Beechcraft 1900D med 19 seter, Saab 340 med 33 passasjerseter og BAe ATP med 68 passasjerseter.
Alf Ivar Samuelsen
Alf Ivar Samuelsen (født 28. februar 1942 på Fredvang i Flakstad, død 16. september 2014) var en norsk politiker (Sp). Han var sønn av fisker og småbruker Ingleif Samuelsen og hans hustru Amy. Han var vararepresentant til Stortinget for Nordland i perioden 1993–1997 og fast innvalgt fra 2005. Han tok ikke gjenvalg i 2009. Samuelsen var ordfører i Flakstad i periodene 1986–1987 og 2003–2005, og fylkesordfører i Nordland 1995–1999.
Samuelsen har allmennlærerutdanning fra Bodø lærerskole og grunnfag i historie fra Distriktshøgskolen i Bodø. Han har vært helse- og sosialsjef i Flakstad kommune.
Samuelsen omkom i en tragisk ulykke på hjemgården på Fredvang i Flakstad kommune.
Hans von Aphelen
Hans von Aphelen (født 27. oktober 1719 i Nærøy, død 31. juli 1779) var en norsk leksikograf. Han var den første i Danmark som utga ordbøker på fremmede språk etter moderne prinsipper, og hans dansk-franske/fransk-danske og dansk-tyske/tysk-danske ordbøker hevdet seg lenge som de beste i Danmark og Norge.
Faren var klokker og skoleholder i Nærøy prestegjeld i Namdalen. Aphelen vokste opp på gården Torstad. Til han var 22 år var han gårdsarbeider og leste på egen hånd og privat. Da dro han til Bergen, der han livnærte seg av handel og avla styrmannseksamen. Som styrmann reiste han ut i verden og gikk i land i Holland, der han skrev seg inn som student ved universitetet i Leiden. Etter jusstudier dro han videre til Frankrike, hvor han for det meste holdt seg i Paris og Bordeaux.
I 1749 kom han til Danmark, utga i 1754 en mindre fransk ordbok, og ble samme år adjunkt ved det filosofiske fakultet. I 1759 utga han sin Dictionnaire royal. Aphelen ble i 1759 ulønnet professor ved fakultetet. Utnevnelsen var en diplomatisk gestus overfor Frankrike som var Danmarks allierte, og ingen pedagogisk realitet.
I 1760 giftet han seg med Helene Dorothea Schiønning. Samme år immatrikulerte Jacob Edvard Colbjørnsen seg ved Københavns universitet som leieboer hos Aphelen og hans kone. Paret fikk tre barn, ifølge dagboken til Helenes bror, sjøkaptein Peter Schiønning som begynte å lese fransk hos Aphelen og i mange år bodde sammen med sin søsters familie i København.
I 1764 utga han Kongelig Dansk Ordbog (2 kvartbind), som var den første dansk-tysk/tysk-danske ordbok noen gang. I 1767–70 utga han sin oversettelse og bearbeidelse av Bomares naturhistoriske ordbok i åtte bind, og 1771 en lignende Chymisk Dictionaire. I hans franske grammatikk fra 1775 har fransk fortsatt de seks latinske kasus.
Han beklaget spesielt «den Mangel, vi have paa et dansk Lexikon», og var Københavns universitets første lærer i romanske språk som overhodet publiserte noe. Hans etymologier virker i dag pussige («moustache» av «munn» og «stas»), men den gangen fantes det ingen oversikt over språkenes innbyrdes forhold. Aphelen interesserte seg også for naturhistorie, og i sin oversettelse har han lagt til opplysninger om nordiske forhold. Ofte tilføyde han «kalles i Norge...», der særnorske og trønderske ord presenteres. I årene 1759–69 var han i navnet sorenskriver i Idd og Marker (Østfold), men det embetet overlot han til sin bror Paul von Aphelen å skjøtte.
Dette var ved purismens fremvekst, der en lang rekke fremmedord ble erstattet med nyord av dansk opprinnelse. von Aphelen dannet - inspirert av tysk Rechtschreibung - ordet «rettskrivning» til erstatning for «ortografi». «Særsyn» og «formål» er andre av orddannelsene hans som er i vanlig bruk til denne dag.
I 1774 ble han fransklærer for kronprinsen, den senere Frederik 6. Han var justisråd ved sin død. Da bodde han i Vimmelskaftet i Københavns indre by. Han ble gravlagt 7. august i koret på Trinitatis kirke under navnet Johs. v. Aphelen, en forkortelse for Johannes. Han etterlot seg kone og en uforsørget sønn og datter. Gravverset på minnetavlen i Trinitatis kirke lyder: Minnetavlen er en af de tre som er satt opp på østveggen i Mikkelborgs krypt.
Cimeliidae
Cimeliidae er en liten familie av fargerike sommerfugler som bare forekommer i Sør-Europa ved Middelhavet. De kan ligne på målere (Geometridae), men er trolig ikke i nær slekt med disse. Deres systematiske plassering innen gruppen storsommerfugler er usikker. Familien var tidligere kjent som Axiidae, men dette navnet har også blitt brukt på en familie av krepsdyr, og for å unngå forvirring måtte sommerfuglgruppen skifte navn, da dette navnet var det yngste.
Utseende
Middelsstore til ganske store, slanke sommerfugler, minner mye om målere (Geometridae). Kroppen er nokså slank, hodet middels stort. Antennene er fjærformede og ca. 1/3 så lange som forvingene. Forvingene er røde, gule eller brunlige med gule og/eller metalliske flekker og/eller tverrbånd. De er brede og trekantede med middels lange hårfrynser (lange til storsommerfugler å være) langs ytterkanten. Bakvingene er avrundede, ensfargede eller mørkere langs ytterkanten, bleke, brunlige eller røde. Et unikt anatomisk trekk er at de har et lommeaktig organ knyttet til spirakelen (åndehullet) på sjuende bakkroppsledd. Funksjonen til dette er ukjent, men det kan være en lydreseptor. Larvene er slanke, nakne og grønne og kan minne om larvene til ringsommerfugler (Satyrinae).
Levevis
Larvene lever på planter i slekten vortemelk (Euphorbia). De voksne sommerfuglene flyr om dagen.
Systematisk inndeling
Det finnes en god del synonyme navn innen denne familien.
A Kind of Magic (sang)
«A Kind of Magic» er en sang av det britiske rockebandet Queen, skrevet av Roger Taylor som ble sluppet 17. mars 1986. Nummeret ble skrevet for filmen Highlander, som Queen satte musikk til. Uttrykket «a kind of magic» brukes av Christopher Lambert i filmen, og det etterlot et så sterkt inntrykk hos Taylor at han ble inspirert til å skrive en sang rundt dette. I teksten er det også flere andre referanser til filmen, som uttrykkene «one prize, one goal» og «no mortal man».
Opprinnelig gjorde Queen et opptak av sangen med en rockmix som skulle brukes i filmens sluttsekvens. Senere mikset Freddie Mercury om sangen, så den ble mer pop-aktig enn i filmen, for albumet A Kind of Magic.
Sangen nådde Topp 10 i Storbritannia i 1986 og var en populær sang på bandets turne samme året (som var bandets siste med alle fire medlemmene).
Maripá de Minas
Maripá de Minas er en kommune i delstaten Minas Gerais i sørøstregionen av Brasil.
Vandreteater
Vandreteater er en teaterform der publikum blir ledet fra sted til sted og er vitne til ulike tablåer, som til sammen forteller en historie. Vandreteateret kan sies å ha røtter helt tilbake i det gamle simultansceneteatret, der et stykke ble spilt bit for bit på flere forskjellige scener, og publikum måtte gå til og fra for å få med seg alt.
127 (tall)
127 (ett hundre og tjuesju eller ett hundre og syvogtyve) er det naturlige tallet som kommer etter 126 og kommer før 128. 127 er også et primtall, det neste primtallet er 131.
127 er et oddetall.
127 er CXXVII i romertall.
Lagtingsvalget på Færøyene 1988
Lagtingsvalget på Færøyene 1988 ble avholdt 8. november 1988.
Framsóknarflokkurin stiller liste for første gang.
Vincent Péricard
Vincent de Paul Péricard (født 3. oktober 1982 i Efko) er en kamerunskfødt fransk fotballspiller. Han scoret i sin debutkamp for klubben, mot Derby County. Han har tidligere spilt for blant andre Saint-Étienne, Juventus og Portsmouth.
Aymeric av Belgia
Aymeric av Belgia (Aymeric Auguste Marie, født 13. desember 2005 i Brussel, Belgia) er en belgisk prins. Han er sønn av prins Laurent og prinsesse Claire av Belgia, og barnebarn av kong Albert II.
Prins Aymeric har en ett minutt eldre tvillingbror, prins Nicolas, og en eldre søster, prinsesse Louise.
Prins Aymeric er nummer 14 i arverekken til den belgiske tronen.
NOLA (album)
NOLA er Downs debutalbum, gitt ut 19. september 1995. Sangene på albumet ble hovedsakelig skrevet av Phil Anselmo og Pepper Keenan mellom 1991 og 1995. NOLA solgte til platina, med 1 000 000 kopier solgt i USA.
Bandet tok en pause i 1996, mens alle medlemmene gikk tilbake til hovedbandene sine. De kom sammen igjen i 1999 for bandets andre album, Down II, gitt ut i 2002.
Tittelen er en forkortelse for New Orleans (N.O.), Louisiana (La.). Coveret er av Jim Debarros og David Manteau, og bruker mange gamle fotografier av Clarence John Laughlin.
Listeplasseringer
Album – Billboard (North America)
Singler – Billboard (North America)
Landhockey under sommer-OL
Landhockey var med på det olympiske programmet første gang under Sommer-OL 1908 i London, og har vært med i alle de etterfølgende sommerlekene unntatt Sommer-OL 1912 i Stockholm og Sommer-OL 1924 i Paris. Kvinner deltok i landhockey første gang under Sommer-OL 1980 i Moskva.
Winona Ryder
Winona Ryder (født Winona Laura Horowitz 29. oktober 1971 i Winona i Minnesota) er en amerikansk skuespiller.
Ryders foreldre var medlemmer av et hippie-kollektiv, og flyttet en hel del før hun ble født. Hun har tre søsken. På begynnelsen av 1980-tallet slo de seg ned i Petaluma i California.
Sitt store gjennombrudd fikk Ryder med Heathers i 1989, en svart komedie med Christian Slater. I 1990 fikk hun en stor rolle i Tim Burtons Edward Saksehånd, der hun spilte mot Johnny Depp. Hun var forlovet med Depp i tre år.
I 1994 ble Ryder nominert til Oscar for beste kvinnelige hovedrolle for rolleskildringen i Little Women. I 2017 ble hun nominert til en Screen Actors Guild Award og en Golden Globe for rollen i science fiction-serien Stranger Things.
Julen 2001 ble Ryder arrestert for å ha stjålet klær for tusenvis av dollar i en eksklusiv klesbutikk.
Kavliprisen
Kavliprisen (engelsk: Kavli Prize) er tre forskningspriser som annethvert år deles ut i Oslo av den amerikanske stiftelsen Kavli Foundation og Det Norske Videnskaps-Akademi. Prisfondet er oppretta av den norsk-amerikanske forretningsmannen Fred Kavli. Prisbeløpet er på 1 million dollar for hvert av fagområdene.
Prisene ble første gang utdelt i 2008, og går til utmerket forskning innafor følgende områder:
Komite
Kandidatene vurderes av en komite innenfor hvert av fagområdene. Komiteene består av en internasjonal gruppe av høyt meritterte forskere. Lederen for hver av gruppene er en norsk forsker som utnevnes av Det Norske Videnskaps-Akadem.
Prispenger, medalje og diplom
Vinnerne innen hver kategori tildeles en medalje, et diplom og et kontantbeløp på 1 million amerikanske dollar som deles.
Medaljen, som er i gull med en diameter på 70 mm og en tykkelse på 5 mm, veier 311 gram og har en betydelig verdi i seg selv. Den er utformet av skulptøren Eugene L. Daub fra USA. Adversen viser Daubs høyrevendte portrett av Fred Kavli med innskriften «THE KAVLI PRIZE» i en bue over. Reversen bærer Kavliprisens logo, utformet av designeren Enzo Finger. Logoen består av et geometrisk mønster, en versjon av Metatrons kube. Over logoen står navnet på fagfeltet prismedaljen er tildelt for, «ASTROPHYSICS», «NANOSCIENCE» eller «NEUROSCIENCE», og denne innskriften er det eneste som skiller prismedaljens tre varianter fra hverandre. Under logoen er det et flatt felt der prisvinnerens navn inngraveres. Medaljen er produsert ved Northwest Territorial Mint i USA.
126 (tall)
126 (ett hundre og tjueseks) er det naturlige tallet som kommer etter 125 og kommer før 127.
126 er et partall.
126 er CXXVI i romertall.
Fort Jesus
Fort Jesus er en befestning fra 1593 i som ligger på øya Mombasa utenfor havnebyen Mombasa i Kenya. Fortet ble bygget av portugisiske sjøfarere. Anlegget ble i 2011 oppført på UNESCOs verdensarvliste, og det regnes som en av de best bevarte eksemplene på portugisisk 1500-talls festningsbyggverk.
Marliéria
Marliéria er en kommune i delstaten Minas Gerais i sørøstregionen av Brasil.
Timmendorfer Strand
Timmendorfer Strand er en amtsfri kommune i kretsen Øst-Holstein i Schleswig-Holstein, Tyskland. Timmerdorfer Strand ligger ved Lübeckbukta (Østersjøen), omtrent 15 km nordøst for Lübeck, og 20 km sørøst for Eutin.
Kommunens vennskapsbyer er Międzyzdroje i Polen (siden 26. mai 1957), Okonek i Polen (siden 12. april 1956), og Ebeltoft i Danmark (siden 12. april 1996). Timmendorfer Strand har også et pågående prosjekt med Davos i Sveits: Ski, Fun and Sun.
Wangels
Wangels er en amtsfri kommune i kretsen Øst-Holstein i Schleswig-Holstein, Tyskland. Wangels er en del av Oldenburglands amt.
North American F-100 Super Sabre
F-100 Super Sabre var et amerikansk jagerfly som var i tjeneste fra 1954 til 1971, med reservestatus fram til 1979. Det var etterfølgeren til F-86 Sabre. Flyet ble utviklet av selskapet North American Aviation Inc..
Prototypen YF-100A fløy første gang 25. mai 1953, og den første produksjonsmodellen, F-100A, fløy allerede 14. oktober samme år. Flyet var det første supersoniske kampfly i militær tjeneste da USAF begynte å ta det i bruk i september 1954. Flyet var også i tjeneste i flyvåpnene til Danmark, Frankrike, og Tyrkia.
Rebekka B. Maeland
Rebekka Berthine Mæland (født 1984), bedre kjent under artistnavnet Rebekka B. Maeland, er en soul- og hiphopsangerinne fra Arendal.
Hun har vært «Ukas Urørt» på NRK Urørt, og musikkvideoen hennes til sangen «Struggle» ble spilt over 30 ganger ganger på MTV på sommeren 2010. Debutalbumet Back In Time ble utgitt 14. november 2011 av G'Bless Records, og gikk rett til topps på norske iTunes. Sangen «Don`t Worry» ble våren 2011 valgt ut til den norske spillefilmen Til Siste Hinder (2011).
Hun er født og oppvokst i Arendal, men flyttet til Kristiansand i 2009 for å satse på musikken. Hun vant prisen for «beste soul singelutgivelse 2013» med låten Summer Feeling 28. februar 2014 under Scandinavian Soul Awards.
Jens Selmer
thumb|Jens Selmer vant [[Sundts premie 1956/57 for blokkene i Bølerlia.Kjetil Ree]] Jens Andreas Selmer (født 17. mai 1911 i Dovre, død 30. august 1995) var en prisbelønt norsk arkitekt, kjent for offentlige prosjekter i etterkrigstiden.
Etter examen artium i Drammen 1931 studerte han ved Kungliga Tekniska Högskolan frem til 1936 og jobbet også i Stockholm frem til 1938, da han flyttet til Oslo og jobbet for Gudolf Blakstad, Herman Munthe-Kaas og Arnstein Arneberg før han startet egen praksis i 1943. Fra 1945 tegnet han rundt 800 Finnmarks-hus og OBOS-blokker, 44 hus for kunstere ved Ekely og flere blokker i Bølerlia. Med konen Wenche Selmer, som han giftet seg med i 1954, vant han flere priser.
Angelo Schiavio
Angelo Schiavio (1905–1990) var en italiensk fotballspiller som tok bronse i de olympiske leker 1928 i Amsterdam og som ble verdensmester i fotball for i 1934.
Han spilte 179 kamper og scoret 109 mål for Bologna FC 1909 i perioden 1922–1939. Han var med og vant Serie A sesongene 1924/25, 1928/29, 1935/36, 1936/37 og 1938/39 med Bologna.
Vitenskapsåret 1726
Vitenskapsåret 1726 er en oversikt over hendelser, prisvinnere, fødte og avdøde personer med tilknytning til vitenskap i 1726.
Frøken Smillas fornemmelse for snø
Frøken Smillas fornemmelse for snø er en kriminalroman av den danske forfatteren Peter Høeg, utgitt i Danmark i 1992. Romanen ble ved utgivelsen en stor suksess med mange opplag og oversettelser, og ble i 1997 filmatisert av Bille August under samme tittel.
Erik Svendby
Erik Svendby (født 20. april 1954, død 25. oktober 2013 ) var en norsk ishockeyspiller. Svendby spilte 258 kamper på 14 sesonger for moderklubben Storhamar.
Svendby ble Storhamars første målscorer på øverste nivå i Norge. Han scoret i seriepremieren mot Frisk Asker i 1977 da laget fra Hamar Vest tapte 7-4. Erik Svendby er sønn av Henry Svendby, som var vaktmester og sjef i Storhamar ishall. Sønnen Odd Christian Svendby har senere ført arven videre som ishockeydommer, sekretariatssjef og økonomikonsulent i Storhamar Dragons.
Frøken Smillas fornemmelse for snø
Handling
Romanen fortelles i jeg-form, som den oppleves av hovedpersonen Smilla Jaspersen, mens hun undersøker, hvorfor gutten Esajas, som hun var god venn med, er død. Historien begynner i København, hvor gutten er falt i døden fra et snødekket tak. Smilla, som har en mor som er grønlandsk eskimo, kan via sporene i snøen og det personlige kjennskap til gutten se, at det er noe som er galt. Hennes undersøkelser fører henne på sporet av en sammensvergelse i København og videre på en reise med en isbryter til et fjernt hjørne av Grønland, den fiktive øyen Gela Alta.
Verbano Cusio Ossola (provins)
Det var 159 040 innbyggere ved folketellingen i 2001.
Geografi
Provinsen Verbano Cusio Ossola grenser:
Provinsens tre navn refererer til de tre landskapene som utgjør provinsen:
Voss Folkemuseum
Voss folkemuseum er et distriktsmuseum like ved Vossevangen i Voss kommune i Vestland. Det ble etablert i 1917 for å ta vare på det gamle tunet på gården Mølster og åpnet som friluftsmuseum i 1928. I dag har museet også ansvar for Nesheimstunet, Oppheim gamle prestegard, og Dagestadmuseet med treskjæreren Magnus Dagestads arbeider.
Opprinnelse
Gården Mølster ble delt tidlig på 1500-tallet, og fram til tunet ble fraflyttet, var det to bruk her. I dag er det 16 bygninger på tunet, åtte som hører til hvert bruk, og alle bygningene står slik de stod da den siste familien flyttet ut i 1927.
Voss folkemuseum fikk i 1985 et eget samlings- og utstillingsbygg, som ble tegnet av arkitekt Dag Mossige. Her er det en stor basisutstilling, som handler om bygdesamfunnet Voss fram til utgangen av 1800-tallet. Et hovedverk i denne utstillinga er «Ridande vossabrudlaup», som er skåret i tre av Gudleik Brekkhus. Hvert år viser museet en eller flere temautstillinger. Museet har over 20,000 registrerte gjenstander i samlingene. I 2014 kjøpte museet arkivet etter den lokale bedriften Herheim foto, et arkiv som inneholder rundt 55,000 bilder fra 1945 til i dag. Museet har også et innholdsrikt bibliotek.
Voss folkemuseum er en del av stiftelsen Hardanger og Voss museum.
Snekker Engstrand
Snekker Engstrand er en person i Henrik Ibsens stykke Gengangere.
Snekker Engstrand har blitt pålagt farsansvar for Regine, for at hun ikke skal finne ut at hennes virkelige far er Kammerherre Alving. Han planlegger å åpne et sjømannshjem, et slags bordell, der Regine skal være del av «underholdningen».
Audi 80
Audi 80 er en bilmodell fra Audi og ble for første gang produsert i 1972 og fortsatte helt til 1995. Modellen ble erstattet av Audi A4 i 1995. Bilen ble kåret Årets Bil i 1972. Modellene var som følger: Som andre Audi-modeller ble også denne brukt flittig i flere typer bilsport, blant annet i racing og rally.
Privat Praksis
Privat Praksis (orig: Private Practice) er en amerikansk dramaserie fra sykehus-miljø som gikk på ABC fra 2007 til 2013.
Snekker Engstrand
Symbolikk
I Ibsens sceneanvisninger blir Engstrand beskrevet som en mørk og truende figur. Hans «venstre ben er noget krumt; under støvlesålen har han en trædklods». Ut ifra denne beskrivelsen har mange trukket paralleller mellom Snekker Engstrand og djevelen, og ser ham som en representasjon av det onde i stykket.
Privat Praksis
Serien er en spin-off av Grey's Anatomy, og omhandler dr. Addison Forbes Montgomery (Kate Walsh) som har forlatt Grey Sloan Memorial Hosptal (Tidligere Seattle Grace Hospital) til fordel for privatpraksis. Sammen med de andre ansatte står Addison overfor en rekke problemer som må løses. De fleste dreier seg om fødsler og graviditet.
I Norge gikk serien på TV 2.
Sesong 1
Den første sesongen omhandler Addisons flytting fra Seattle til Los Angeles, og hennes forsøk på å tilpasse seg en helt annen type arbeidsmiljø ved Oceanside Wellness Group - en privat praksis. Den første sesongen tar også for seg hennes spirende forhold til sine nye medarbeidere. Kollegaene hennes inkluderer hennes beste venn Naomi Bennett, en fertilitet-spesialist, og Naomis tidligere ektemann Sam Bennett, som spesialiserer seg på indremedisin. Addison møter også psykiater Violet Turner, barnelege Cooper Freedman, spesialist i alternativ medisin Pete Wilder, og resepsjonist Dell Parker.
Det avsløres tidlig i sesongen at ekteparet Bennett etablerte praksisen sammen med resten av legene, som også eier hver sin andel av organisasjonen. Charlotte King, som fungerer som stabssjef ved St. Ambrose Hospital, er ofte i kontakt med Oceanside Wellness gjennom sin omgang med Sam og hennes seksuelle forhold til Cooper Freedman.
Sesong 2
Den andre sesongen begynner med at bedriften må forsøkte å håndtere økonomiske problemer. Naomi avslører for Addison at de står i fare for å miste hele praksisen på grunn av ubetalt gjeld. Addison tar etter hvert over som ny sjef for hele praksisen. Men de får snart flere problemer når en ny praksis i fjerde etasje, Pacific Wellcare, begynner å konkurrere om alle pasientene deres. Denne nye praksisen, drevet av Charlotte King, skaper uro for henne og Cooper.
Addison var romantisk knyttet til Kevin Nelson (spilt av David Sutcliffe) en politimann, men innser etter hvert at forholdet deres ikke fungerte som hun ønsket. Mot slutten av sesongen forelsker Addison seg i en kardiovaskulær kirurg, Noah Barnes, som allerede er gift med en annen kvinne, og venter sitt første barn. Men situasjonen blir ytterligere komplisert når Addison innser at Noahs kone er en av pasientene hennes. Archer Montgomery, Addisons bror, gjør også sporadiske opptredener i løpet av sesongen og skaper problemer for Addison og Naomi.
Det blir oppdaget at Archer har en aggressiv hjernesvulst. Addison spør om profesjonell hjelp fra hennes tidligere ektemann, nevrokirurg Derek Shepherd (spilt av Patrick Dempsey) og Derek redder Archer. Men Addison oppdager at Archer var utro mot Naomi. Violet begynner et forhold med Sheldon, som arbeider for Pacific Wellcare. I løpet av siste halvdel av sesongen blir det oppdaget at Violet er gravid, selv om hun ikke vet hvem den biologiske faren til babyen hennes var. Men i den alle siste episoden får Violet og hennes ufødte baby problemer på grunn av en psykotisk pasient som ønsker å ta Violets baby.
I mellomtiden slet Dell Parker med sine egne problemer forårsaket av hans tidligere kjærestes narkotika-problemer. Han ønsker også omsorgen for datteren deres Betsey. Noen av de medisinske tilfellene som forårsaker oppstandelse og spenning blant de ansatte ved Private Practice var spørsmålet om abort, kjønnsskifte for en nyfødt, seksuell aktivitet til en 12-åring, bytte av embryoer til to kommende mødre, samt et ungt par som senere oppdaget at de egentlig var søsken.
Sesong 3
I den tredje sesongen overlever Violet cliffhangeren i sesong to. Charlotte og Cooper avbryter forholdet deres. Heather dør i en eksplosjon, som nesten dreper Betsey. Sam og Naomis datter, Maya, blir gravid og gifter seg med faren til babyen hennes: Dink. Derek Shepherds søster, Dr. Amelia Shepherd, ankommer byen. Addison og Sam begynner et forhold. Charlotte og Cooper forlover seg, til Sheldons store forferdelse.
Pete og Violet forsøker å arbeide gjennom problemene sine. Men Dell og Maya blir involvert i en alvorlig trafikkulykke. Men alvorlighetsgraden av Dells tilstand blir oversett, samtidig som Maya ble behandlet på en operasjonssal. Dr. Amelia Shepherd, yngre søster til Derek Shepherd (Addisons tidliger ektemann) opererer ham. Men han klarer ikke å gjenopplive ham, etter Dells hjertesvikt. Maya overlevde sin operasjon. Hun klarer å redde ryggmargen og forhindrer varig lammelse, samtidig som hun føder en jente - som også overlever denne prøvelsen.
Sesong 4
Sesongen begynner med kjølvannet av Dells død, inkludert begravelsen hans og det som skjer med datteren hans Betsey. Violet og Pete gifter seg i sesong-premieren, og begynner til slutt et nytt liv med sønnen Lucas. Addison og Sam avslører forholdet deres til resten av personalet ved Oceanside Wellness, noe som får Naomi til å forlate byen. Cooper og Charlotte forlover seg.
Charlotte blir voldtatt og hardt skadd av en av pasientene på sykehuset hennes, og bestemmer seg for å bare fortelle dette til Addison og få henne til å holde det hemmelig. Men etter hvert finner alle ut hva som skjedde med henne. I sesongavslutningen blir det bestemt at de ønsker å legge ned hele Oceanside Wellness, og heller åpne en annen praksis. Naomi bestemmer seg for at det ville være best for henne å flytte til New York, for å være sammen med Gabriel.
Sesong 5
Audra McDonald, som spiller karakteren Naomi Bennett, kom ikke tilbake i den femte sesongen av Private Practice. Men en ny karakter, Jake Reilly, dukker opp. Den femte sesongen fokuserer mer på Amelia og hennes narkotika-avhengighet. Hun går gjennom en rehabilitering. Men Amelia oppdager at hun er gravid med Ryans barn, en tidligere kjæreste som fikk henne tilbake til å begynne med narkotika og Ryan døde senere av en overdose. Men babyen hennes dør, og hun donerer barnets organer for å redde andre barns liv.
Senere i sesongen blir det avslørt at Cooper har en 8 år gammel sønn. Masons mor oppdager at hun har kreft, og hun dør i løpet av sesongen. Sesong 5 omhandler også at Addison ikke kan få noen egne barn, så hun velger å adoptere en sønn: Henry.
Sesong 6
I sesong-premieren oppdager Violet ut at Pete fikk et hjerteinfarkt på joggetur, og han døde. Charlotte finner ut at hun er gravid, og at hun er gravid med trillinger. Etter en vanskelig graviditet, og til slutt fødsel, får Charlotte og Cooper tre friske døtre. I den aller siste episoden gifter Addison og Jake seg. Sheldons kjæreste dør av kreft. Sam og Naomi gifter seg, og får en baby sammen. Violet kommer endelig over problemene etter Petes død, og kunngjør at hun har begynt å skrive en bok.
Pickersgilløyene
Pickersgilløyene (engelsk: Pickersgill Islands) er en liten øygruppe vest for Sør-Georgia i Sør-Atlanteren. Øyene tilhører det britiske oversjøiske territoriet Sør-Georgia og Sør-Sandwichøyene. Pickersgilløyene ligger 28 km sørøst for Annenkovøya og 17 km vestsørvest for Leon Head.
Bakgrunnen for navnet
Annenkovøya ble oppdaget i januar 1775 av en britisk ekspedisjon under ledelse av James Cook, som navnga Annenkovøya Pickersgills Island etter løytnant Richard Pickersgill som var med ekspedisjonsskipet «Resolution». I 1819 ble Annenkovøya sett av en russisk ekspedisjon under ledelse av Fabian Gottlieb von Bellingshausen, som trodde de var de første til å oppdage øya og navnga øya etter en av offiserene ombord på skipet, løytnant Mikhail Annenkov.
Pickersgilløyene ble oppdaget av den samme russiske ekspedisjonen, som trodde dette var øyene Cook tidligere hadde oppdaget.
Fredrik Meyn
Fredrik Meyn (født 28. april 1790 i København, død 3. september 1853 i Christiania) var dansk offiser og bestyrer/direktør ved Kongsberg Våpenfabrikk.
Familie
Meyn var sønn av den danske arkitekten Peter Meyn.
Han giftet seg med Elisabeth Dorothea Schriver (1796–1882). De fikk flere barn. En av døtrene var forfatteren Antonette Meyn.
Militær løpebane
Han hadde sin militære utdannelse i København, og ble i 1811 forflyttet til 15. kompani i Kristiania. Under krigen i 1814 kommanderte han en artilleridivisjon.
Direktør
Meyn beholdt ledelsen av Våpenfabrikken fram til 10. november 1842.
Stortingsmann
Han satt også på Stortinget for Kongsberg i 1839.
Elin Nilsen
Elin Nilsen (født 12. august 1968 i Mo i Rana) er en norsk tidligere langrennsløper som representerte Bossmo og Ytteren IL i Rana.
Hun har tre stafettsølv fra OL henholdsvis i 1992, 1994 og 1998. Hun har fem VM-medaljer i stafett: bronse fra 1991 og 1993, og sølv fra 1995, 1997 og 2001. Hennes beste individuelle OL-plassering er to fjerdeplasser på 30 km henholdsvis i Albertville i 1992 og Nagano i 1998.
Nilsen har vunnet Skarverennet hele 13 ganger.
Sammenlagtplasseringer i verdenscupen
* distansecupen var delt mellom langdistanse og mellomdistanse
Sjøene i Riftdalen
«Sjøene i Riftdalen» er gruppe av tre grunne, sammenhengende saltsjøer i Riftdalen i Kenya som sammen ble et verdensarvområde i 2011. De tre sjøene er Bogoriasjøen, Nakurusjøen og Elmenteitasjøen.
Marmelópolis
Marmelópolis er en kommune i delstaten Minas Gerais i sørøstregionen av Brasil.
Simployer
Simployer, tidligere Infotjenester, er en norsk bedrift som leverer personalsystem, personalhåndbøker og kompetanse om arbeidslivets spilleregler. De har kunder både blant private bedrifter, organisasjoner og offentlig forvaltning.
Simployer Group AS ble etablert i 1985 og har hovedkontor på Grålum i Sarpsborg. Konsernet omfatter selskapene Simployer Solutions AS, Simployer AS, Simployer AB og Simployer Tech Polska. I en artikkel i tidsskriftet CIO Applications opplyser selskapet at Simployer har vokst til å bli en HRM-programvareplattform som brukes av nesten 900 000 ledere og medarbeidere.
Ekspertise
Simployer har siden starten vært et selvstendig fagmiljø for kompetanse på arbeidslivets spilleregler, helt på siden av forhandlingspartene i arbeidslivet og offentlige myndigheter. Selskapets eksperter brukes ofte som intervjuobjekter i artikler om hvilke regler som gjelder på jobben og hjemmekontoret, som at man kan miste lønna når grensene stenger og etter en lovendring må betale skatt av kjøregodtgjørelsen. Simployer analyserer også nøkkeltall om arbeidslivet, og fikk medieoppmerksomhet under koronapandemien da selskapet la fram tall over hvor mye virksomheter sparte på redusert reisevirksomhet og en undersøkelse om at mange på hjemmekontor savner medarbeidersamtaler.
Abonnementer
Gjennom abonnementer på HCM-programvare tilbyr Simployer kundene sine muligheten til å velge mellom en rekke ulike valgfrie moduler som kan være til støtte i arbeidet med medarbeidere fra ansettelse til oppsigelse. Blant modulene er fraværshåndtering, talentutvikling, HMS-løsninger og personalhåndbøker. I tillegg tilbyr Simployer juridisk support, både som abonnement, på hotellkurs og i digital e-læring.
Ervin Mészáros
Ervin Mészáros (født 2. april 1877, død 21. mai 1940) var en ungarsk fekter som deltok i de olympiske leker 1912 i Stockholm.
Mészáros ble olympisk mester i fekting under OL 1912 i Stockholm. Han var med på det ungarske laget som vant lagkonkurransen i sabel. I den individuelle konkurransen i sabel vant han fem av sju kamper og endte på tredjeplass bak sine landsmenn Jenő Fuchs og Béla Békéssy.
Arizona Cardinals
Arizona Cardinals er et profesjonelt amerikansk fotballag basert i storbyområdet Phoenix ved byen Phoenix. Cardinals konkurrerer i National Football League (NFL) i ligaens National Football Conference (NFC) i NFC West-divisjonen. Laget ble stiftet som Morgan Athletic Club i 1898, og er det eldste kontinuerlige amerikansk fotballaget i USA. Cardinals spiller hjemmekampene sine i State Farm Stadium, som åpnet i 2006 og ligger i Glendale.
Laget ble etablert i Chicago i 1898 som et amatørlag, og ble med i NFL som et oppstartslag den 17. september 1920. Cardinals og Chicago Bears er de eneste to oppstartslagene i NFL som fremdeles er aktive (Green Bay Packers var et uavhengig lag frem til de ble med i NFL i 1921). Klubben flytte til St. Louis i 1960 og spilte ut 1987-sesongen. Før 1988-sesongen flyttet laget vest til Tempe, Arizona, øst for Phoenix, og spilte hjemmekampene sine i Sun Devil Stadium ved Arizona State University de neste 18 sesongene. I 2006 flyttet klubben inn i sitt nåværende stadion i Glendale, men lagets kontorer og treningsfasiliteter ligger fremdeles i Tempe.
Laget har vunnet to NFL-mesterskap, begge mens laget var basert i Chicago. De vant sin første tittel i 1925, men tittelen er kontrovers hvor flere mente at det var Pottsville Maroons som burde ha vunnet tittelen. Den andre titelen kom i 1947, nesten to tår før den første Super Bowl-kampen. De nådde mesterskapskampen igjen neste år, men tapte da 7–0 i Philadelphia.
Etter å ha vunnet ligatittelen i 1947 gikk laget gjennom flere tapende sesonger, og holder per sesongslutt 2019 rekorden for lengste pågående titteltørke med 75 sesonger. I ble Cardinals det første laget i NFL med 700 nederlag. Lagets sammenlagtresultat etter -sesongen, inkludert serie- og sluttspill, er ( i seriespill,  i sluttspill). Cardinals har nådd sluttspillet ti ganger, og vunnet syv kamper hvor tre kom i NFL-sluttspillet i 2008–09. I samme sesong vant de sitt første NFC Championship Game siden sammenslåingen av AFL og NFL i 1970, og nådde Super Bowl XLIII (hvor de tapte 27–23 mot Pittsburgh Steelers). Laget har også vunnet fem divisjonstitler (1974, 1975, 2008, 2009 og 2015) siden de vant ligaen i 1948. De er det eneste laget i NFL som aldri har tapt en kamp i sluttspillet på hjemmebane, hvor de er 5–0: NFL Championship Game 1947, to seiere i sluttspillet i 2008–09, en i NFL-sluttspillet i 2009–10 og en i 2015–16. Cardinals har nådd sluttspillet seks ganger og vunnet tre divisjonstitler samt ett NFC Championship siden laget flyttet til storbyområdet Phoenix i 1988.
Chicago Cardinals (1920–1959)
Cardinals har sitt opphav i Chicago i 1898, da et nabolag på sørsiden av Chicago samlet seg under navnet Morgan Athletic Club. Chris O'Brien fikk kontroll over laget og flyttet dem til Normal Field på Racine Avenue. Frem til 1901 var laget kjent som Racine Normals, da O'Brien kjøpt opp brukte trøyer fra University of Chicago. Han beskrev den slitte rødfargen for "Cardinal red", og laget ble deretter kjent som Racine Street Cardinals. I 1920 ble Cardinals ett av oppstartslagene i American Professional Football Association (APFA), som to år senere endret navn til National Football League (NFL). Laget registrerte seg som Racine Cardinals, men byttet i 1922 navn til Chicago Cardinals for å unngå å bli forvekslet med Horlick-Racine Legion, som ble med i ligaen samme året. Sett bort fra, da de ble tildelt ligatittelen etter at Pottsville Maroons ble suspendert, hadde Cardinals lite suksess på banen i de første 26 sesongene i ligaen. I årene etter andre verdenskrig nådde laget to NFL-finaler på rad mot Philadelphia Eagles, hvor de vant i 1947 - åtte måneder etter at Charles Bidwill døde - og tapte det følgende året. Etter flere år med svake resultater var laget nær å gå konkurs på slutten av 50-tallet, og eieren Violet Bidwill Wolfner undersøkte muligheter for å flytte.
St. Louis Cardinals (1960–1987)
På grunn av stiftelsen av den nye rivaliserende ligaen American Football League godkjente NFL flyttingen av laget til St. Louis, Missouri, hvor de tok navnet St. Louis Cardinals (lokalt ble de kalt for "Big Red", "The Gridbirds" eller "The Football Cardinals" for å ikke forveksles med baseballaget med samme navn). I løpet av sine 28 år i St. Louis nådde Cardinals sluttspillet tre ganger (1974, '75 og '82), men spilte aldri på hjemmebane og tapte hver gang. Kombinasjonen av dårlige resultater og et 21 år gammelt stadion førte til fallende tilskuertall, og eier Bill Bidwill bestemte seg igjen for å flytte laget, denne gangen til Arizona.
Phoenix/Arizona Cardinals (1988–nå)
Snart etter -sesongen inngikk Bidwill en verbal avtale om å flytte til Arizona med lokale og statlige embetsmenn, og laget skiftet navn til Phoenix Cardinals. Den 17. mars 1994 skiftet de navn igjen, til deres nåværende Arizona Cardinals. (laget har aldri spilt kamper i selve Phoenix). I avsluttet Cardinals to lange tørker da de nådde sluttspillet for første gang på 16 år, og fikk sin første seier i sluttspillet siden 1947 da de slo Dallas Cowboys 20–7 i Wild Card-runden. I vant Cardinals, bak quarterback Kurt Warner, NFC Championship Game og nådde lagets første Super Bowl. I Super Bowl XLIII tapte de 27-23 mot Pittsburgh Steelers.
Etter den historiske 2008-sesongen avsluttet Cardinals -sesongen 10–6, deres første sesong i Arizona med ti seiere. De sikret sin andre NFC West-tittel på rad, men tapte mot eventuelle Super Bowl-vinnerne New Orleans Saints 45–14 i divisjonsrunden av sluttspillet. De nådde ikke sluttspillet igjen før i 2014 som et Wild Card-lag. Det året satte de en rekord med sitt beste resultat i seriespiellet i Arizona, 11–5, men tapte mot Carolina Panthers, som vant NFC South 7–8–1, i Wild Card-runden.
Året etter satte Cardinals en ny rekord med et sesongresultat på 13–3, og sikret sin første tur til sluttspillet med en bye i første runde. De slo Green Bay Packers 26–20 etter overtid, som også ble quarterback Carson Palmer sin første seier i sluttspillet. Cardinals nådde sitt andre NFC Championship Game, hvor de tapte 49–15 mot Carolina Panthers.
Laget nådde ikke igjen sluttspillet før i 2021, som også ble lagets første vinnende sesong siden 2015, men ble slått ut i wildcardrunden av Los Angeles Rams. De klarte ikke å følge opp suksessen, med en 4. plass i NFC West i 2022 og et sesongresultat på 4–3.
Logoer og uniformer
Cardinals flyttet til Arizona i 1988, og statens flagg ble plassert på ermene året etter. I 1990 begynte laget å bruke røde bukser med hvite trøyer, da lagets nye hovedtrener Joe Bugel forsøkte å etterligne hans forrige lag, Washington Redskins, som da brukte burgunderrøde bukser med hvite trøyer (Redskins gikk senere tilbake til å bruke gullfargede bukser fra 70-tallet med alle trøyene sine).
I deltok Cardinals i NFLs throwback-program i sammenheng med ligaens 75. år i drift. Trøyene var lignende de som ble brukt av Chicago Cardinals på 20-tallet, med en "CC"-logo og tre striper på hvert ermne. Uniformnumrene ble flyttet til høyre bryst. Buksene var i khaki, som simulerte fargen og materialet som ble brukt på den tiden. Cardinals fjernet også logoen fra hjelmene i to kamper, borte mot Cleveland Browns og hjemme mot Pittsburgh.
Kardinalhodet på hjelmene ble også brukt på ermet av de hvite trøyene fra 1982 til 1995. I 1996 ble Arizonaflagget flyttet høyere opp på ermet etter at kardinalhodet ble fjernet da ermene på trøyene ble gjort kortere, og den sorte fargen ble erstattet med en blå som passet bedre med flaggets farger. I 2002 begynte Cardinals å bruke helt røde og helt hvite kombinasjoner, og fortsatte med det ut 2004.
I avduket laget de første store endringene til lagets image på et århundre. Kardinalhodet ble oppdatert til å se mer moderne og fryktinngytende ut. Flere tilhengere hadde referert til den gamle versjonen som en "undulat". Sort ble introdusert igjen, og kantlinjer ble inkludert ytterst på skuldrene og ermene, samt på sidene av trøyene og buksene. Både de røde og hvite trøyene kan kombineres enten med røde eller hvite bukser.
Cardinals brukte røde bukser for første gang den 29. oktober 2006 i Lambeau Field mot Green Bay packers. Packers vant kampen 31-14, og to uker senere brukte Cardinals en helrød uniform i en hjemmekamp mot Dallas Cowboys, hvor de også tapte, 27-10. Cardinals brukte ikke de røde buksene igjen resten av sesongen, men brukte dem i de siste tre hjemmekampene i 2007. De brukte røde bukser med hvite trøyer i bortekamper mot Cincinnati Bengals og Seattle Seahawks. Den helrøde uniformen ble brukt i hjemmekamper mot Detroit Lions, San Francisco 49ers, Cleveland Browns, og St. Louis Rams. I 2008 ble ikke de røde buksene brukt i det hele tatt, men ble tatt i bruk i hjemmekamper mot Seattle, Minnesota og St. Louis i 2009. De røde buksene ble kombinert med de hvite bortetrøyene for første gang på tre år i en bortekamp mot Carolina i 2010, og ble ikke brukt igjen før i 2018, da mot Kansas City Chiefs.
Cardinals brukte røde trøyer i sin første hjemmekampe i Arizona i 1988. Etter det, og i det neste 18 årene, brukte Cardinals hvite trøyer på hjemmebane, i likhet med andre lag som spiller i varme klima, da kampene ofte kunne nå over 38 °C. Dette endret seg da Cardinals flyttet til State Farm Stadium i 2006, da kamper tidlig og sent i sesongen ble spilt med taket lukket, og med temperaturer på rundt 21 °C kunne laget brukte de røde trøyene på hjemmebane. Den første gangen Cardinals brukte hvite trøyer på hjemmebane i State Farm Stadium var 29. august 2008, i en sesongoppkjøringskamp mot Denver Broncos.
Den første gangen Cardinals brukte hvitt på hjemmebane i seriespillet i State Farm Stadium kom mot Houston Texans den 11. oktober. I oktober det året feiret NFL Breast Cancer Awareness Month, og spillere brukte i den sammenheng rosa utstyr, som hansker, armbånd eller sko. Cardinals mente at de rosa elementene passet bedre med de hvite uniformene enn de røde.
I 2010 debuterte Cardinals en ny, alternativ, sort trøye. I 2017 debuterte Cardinals en helt sort uniform for NFL Color Rush-programmet. Hvor de gamle sorte uniformene hadde hatt hvite bokstaver med hvite bukser, hadde disse nye uniformene røde bokstaver med sorte bukser. Fra 2022 av ble begge de sorte uniformene kombinert med en alternativ sort hjelm.
Før 2023-sesongen avduket Cardinals nye uniformer. Den største endringen var at laget valgte å bruke helt røde uniformer på hjemmebane og helt hvite på bortebane, med et helt sort sett som alternates. De røde uniformene hadde delstatens navn på forsiden med hvite numre og en sølvfarget kant. De hvite uniformene hadde røde numre med sort kant, med striper i rødt og sølv langs buksene og ermene. De sorte designene hadde røde numre med sølvfarget kant og striper i rødt og sølv langs buksene og ermene. Både de hvite og sorte hadde lagets navn på sølvstripen på ermene. De røde og hvite uniformene kombineres med hvite hjelmer med ansiktsskjold i sølv, og de sorte kombineres med sorte hjelmer og ansiktsskjold i sort.
Tilhengere
Cardinals’ tilhengere refereres ofte til som Red Sea eller Bird Gang, og laget har flere kjente tilhengere som Blake Shelton og Jordin Sparks. Etter at Pat Tillman døde valgte Cardinals å øke fokuset på lagets forholds til USAs militære, og besøker blant annet den nærliggende Luke Air Force Base jevnlig.
Los Angeles Rams
Los Angeles Rams og Cardinals møttes først i da Rams spilte i Cleveland og Cardinals holdt til i Chicago. Rivaliseringen har vokst frem igjen i nyere tid etter at begge lag fant suksess i sluttspillet, selv om Rams har ledet serien 9–1 siden ansettelsen av hovedtrener Sean McVay i 2017. I uke 17 i -sesongen spilte begge lagene om en sluttspillplass, til tross for at quarterback Jared Goff ble skadet klarte Rams å sikre en 18–7 seier som sikret en plass i sluttspillet for Rams mens Cardinals måtte stå over. Cardinals tapsrekke mot Rams ble avsluttet neste sesong, hvor de også klarte å ta ledelsen i divisjonen med en sesongstart på 7–0. Rams vant deretter en Monday Night Football-kamp og Cardinals tapte seks av de 10 gjenværende kampene, men sikret en wildcardplass i sluttspillet med en seier over Dallas Cowboys i uke 17. Det var Rams på hjemmebane som slo Cardinals ut av sluttspillet samme året med en 34–11 seier hvor Kyler Murray kastet to interceptions hvorav en ble returnert for en touchdown.
Rams leder sammenlagt, 47–39–2, og har vunnet begge sluttspillkampene mellom lagene, i 1975 og 2022.
Seattle Seahawks
Cardinals og Seahawks utgjør en av de nyere rivaliseringene i NFL da de ble divisjonsrivaler etter at begge ble flyttet til NFC West etter ligaens omorganisering i 2002. Rivaliseringen har i nyere tid blitt en av de mer bitre i NFL da de to lagene ofte konkurrerte om førsteplassen i divisjonen mot slutten av 2010-årene. Tilhengere av Cardinals ser på Seahawks som lagets hovedrival etter at Seahawks dominerte på 2010-tallet med quarterback Russell Wilson og hovedtrener Pete Carroll, selv om Seattle på sin side har like eller mer intense rivaliseringer med San Francisco 49ers, Los Angeles Rams og Green Bay Packers. Seattle leder 23–22–1 sammenlagt, og lagene har ikke møttes i sluttspillet.
San Francisco 49ers
San Francisco 49ers leder 34–29 sammenlagt. Selv om lagene møttes for første gang og møttes sjeldent frem til 2000 ble 49ers en seriøs rival før lagene ble plassert i NFC West i 2002. Kampene er ofte ensidige. 49ers vant ni av ti kamper mellom 2009 og 2013, mens Cardinals vant åtte kamper på rad mellom 2014 og 2018.
Chicago Bears
Cardinals’ rivalisering med Bears representerer kamper mellom de to eneste lagene som spilte i ligaens første sesong i 1920 og som fremdeles er aktive. Bears spilte da under navnet Decatur Staleys og Cardinals som Racine Cardinals. I 1922 flyttet begge lagene til Chicago, og kamper mellom de to ble kjent som «The Battle of Chicago» de neste 38 årene, den første ekte feiden i ligaens historie. Bears leder 59–28–6 sammenlagt.
Sesongrekorder
Poeng scoret: 489 (2015)
Pasningsspill
Løp
Mottakelser
Returns
Pensjonerte numre
Merknader:
Pro Football Hall of Famere
Kursiv = Spilte en periode for Cardinals, men er innlemmet på grunnlag av prestasjoner med et annet lag
Dierdorf, Smith, Wehrli og Wilson var medlemmer av St. Louis Football Ring of Fame i The Dome at America's Center da Rams spilte der fra 1995 til 2015.
Ring of Honor
Cardinals' Ring of Honor ble stiftet i 2006 for å markere åpningen av State Farm Stadium. Den hedrer tidligere Cardinals. Listen under viser medlemmer og innlemmelsesdatoer.
Radio og TV
Cardinals' hovedstasjon på radio er KMVP-FM; Dave Pasch, Rol Wolfley og Paul Calvisi håndterer radiosendingene. Sendinger på spansk går på KQMR/KHOV-FM "Latino Mix" under en kontrakt med Univisión fra 2015. Før 2015 ble spanskspråklig dekning sendt på KDVA/KVVA-FM "José FM" samt KBMB AM 710. Cardinals var det første laget i NFL som tilbudte all de 20 kampene i seriespillet og sesongoppkjøringen på spanskspråklig radio, som de begynte med i 2000. Det spanske kringkastingslaget består av Luis Hernandez og Rolando Cantú. Cardinals har det mest omfattende mexicanske partnernettverket i NFL, med kontrakter med Grup Larsa (i delstaten Sonora) og Grupo Radiorama (utenfor Sonora) samt stasjoner i 20 byer, inkludert Hermosillo, Guadalajara og Mexico by.
Per 2017-sesongen var det NBC-partneren KPNX som sendte lagets kamper i sesongoppkjøret på TV (som det året inkluderte Pro Football Hall of Fame Game på NBC), med Pasch og Wolfley som kommentatorer og Paul Gerke som sidelinjereporter. Dekningen sendes av KTTU og KMSB-TV i Tucson og KVVU-TV i Las Vegas.
Grunntall
Grunntallet (også kalt radiks eller basetall) er antallet unike siffer inkludert null, som brukes i et posisjonsbasert tallsystem. For eksempel har titallsystemet grunntallet ti, derfor kan én enkelt posisjon i tallet ikke få en større verdi enn ni før det blir nødvendig å øke verdien på neste posisjon. Den høyeste verdien et tallsystem kan bruke uten å legge til et ekstra siffer, er én mindre enn grunntallet som blir brukt. Grunntallet er alltid verdien to eller høyere ettersom et tallsystem med bare verdien null eller én er poengløst.
Hvis det ikke er åpenlyst hvilket tallsystem som blir brukt i et tall, kan grunntallet skrives med senket skrift etter tallet. Grunntallet skrives da i titallsystemet. For eksempel tilhører 112 det binære tallsystemet og har samme verdi som 310 i titallsystemet.